b'\n_START_ARTICLE_\nSD Eibar\n_START_PARAGRAPH_\nSociedad Deportiva Eibar (baskovsko Eibar Kirol Elkartea) je \xc5\xa1panski nogometni klub iz mesta Eibar. Ustanovljen je bil 1. januarja 1940 in trenutno igra v La Ligi, prvi \xc5\xa1panski nogometni ligi._NEWLINE_Eibar je od za\xc4\x8detka 50. let do druge polovice 80. let 20. stoletja igral v 2. ali tretji \xc5\xa1panski ligi, nato od sezone 1988/89 do sezone 2013/14 igral v drugi ligi, od sezone 2014/15 pa igra v prvi ligi. Vidnej\xc5\xa1i uspehi kluba so naslovi prvaka 2. lige (2013/14), 2. B lige (1987/88, 2006/07, 2010/11) in 3. lige (1950/51, 1952/53, 1961/62, 1962/63, 1966/67, 1981/82, 1985/86) ter vsa napredovanja v vi\xc5\xa1je lige. V evropskih tekmovanjih pa ta klub nima \xc5\xa1e nobenega rezultata._NEWLINE_Eibarjev doma\xc4\x8di stadion je Ipurua, ki sprejme 7.083 gledalcev. Barvi dresov sta rde\xc4\x8da in modra. Vzdevek nogometa\xc5\xa1ev je Armagi\xc3\xb1ak/Los Armeros ("Pu\xc5\xa1karji").\n_START_SECTION_\nRivalstvo in kolegialnost\n_START_PARAGRAPH_\nEibarjeva rivala sta prav tako baskovska kluba Athletic Bilbao in Real Sociedad. Dr\xc5\xbei pa kolegialen odnos s trenutnim \xc5\xa1panskim tretjeliga\xc5\xa1em Vitorio.\n_START_SECTION_\nZanimivost\n_START_PARAGRAPH_\nEibar je edini nogometni klub ki ima kakovostni certifikat UNE-EN-ISO 9001.'